་འཐུངས་ལྟ་བུ་ཞེས།།ཐུབ་པའི་དབང་པོའི་ལུང་ལས་འབྱུང་།།འདོད་པ་གནོད་པ་མང་བ་ནི།།ཤིང་གི་རྩེ་མོའི་ཤིང་ཏོག་དང་།།ལམ་ཀའི་ཤིང་གི་ཤིང་ཏོག།
འདྲ།།བྱིས་པ་རྣམས་ནི་ལན་མང་དུ།།འདོད་པའི་གཞི་ལ་ཆགས་པས་ཕུང་།།འདོད་པའི་སྐྱོན་དུ་མ་གྱུར་པ།།དེ་ནི་འགའ་ཡང་མེད་རིག་བྱ།།དེ་ཡི་ལས་ནི་སྡུག་བསྔལ་བསྐྱེད།།ཐོག་མ་མེད་པའི་དུས་ནས་ཀྱང་།།འདོད་ལ་ཆགས་པས་རྟག་ཏུ་འཁོར།།འདོད་པའི་ཆུ
པོཔོའི་ཤུགས་ཀྱིས་ནི།།འཁོར་བའི་འཁོར་ལོར་འཁོར་བྱེད་ཅིང་།།དེ་ཡིས་ཉེས་པ་གྲངས་མེད་སྐྱེད།།འཁོར་བའི་སྐྱོན་ནི་མཐའ་ཡས་ཀྱིས།།སྔོན་མཐའ་དེ་ལྟར་ཕྱི་མཐའ་རུ།།གདུངས་བྱས་གདུང་བྱ་གདུང་བྱེད་འགྱུར།།དེ་དོན་རྟག་ཏུ་བསྒོམ་བྱ་ཞིང་།།བཙོན་ར་ལྟ་བུའི་འཁོར་བ་ལ།།།
བཙོན་ལྟར་སྐྱོ་བ་གོམས་པར་བྱ།།ཇི་ལྟར་བཙོན་ནི་བཙོན་ར་ཡི།།སྡུག་བསྔལ་མང་མྱོང་དེ་དྲན་པས།།སྐྱོ་སེམས་རྟག་ཏུ་ངང་གིས་འབྱུང་།།ཇི་ལྟར་བཙོན་ནི་བཙོན་ར་ལས།།འབྲོས་པའི་གླགས་ནི་བྱུང་བའི་ཚེ།།ཆེད་ཀ་གཞན་དང་མི་བསྙམ་པར།།དེ་ཡི་གནས་ནས་འབྲོས་པ་ལྟར།།།
འཁོར་བའི་རྒྱ་མཚོ་ཚེ་འདི་ལས།།བརྒལ་བའི་གླགས་དག་བྱུང་གྱུར་ན།།ཆེད་ཀ་གཞན་དང་མི་བསྙམ་པར།།སྲིད་པའི་ཁྱིམ་ནས་འབྱུང་བར་བྱ།།བདག་གཞན་འཁོར་བའི་སྡུག་བསྔལ་དག།མཐར་དབྱུང་ཕྱིར་ཡང་བློ་ལྡན་དག།འདོད་པ་མེ་བཞིན་མྱུར་སྤངས་ཏེ།།ཆོས་སྒྲུབ།

གཙོར་བྱ་མི་རིགས་སམ།།སྒྲུབ་པར་འདོད་པའི་གང་ཟག་གིས།།ས་ལྟར་ཆོས་ཉིད་གཞིར་གྱུར་པས།།དང་པོ་སྐྱབས་སུ་ལེགས་འགྲོ་ཞིང་།།དེ་ཡིས་བསླབ་པའི་ཆོས་ལ་བསླབ།།རྗེས་སུ་དྲན་དྲུག་རྟག་ཏུ་བསྒོམ།།སངས་རྒྱས་ཡོན་ཏན་མཐའ་ཡས་
པ།།སྒྲུབ་པ་པོས་ནི་དྲན་བྱས་ལ།།དེ་ལ་དད་པ་བརྟན་པར་བྱ།།ཆོས་ཀུན་རྩ་བ་དད་པ་ཡིན།།རྩྭ་རྩེའི་ཟིལ་ཐིགས་ལྟ་བུར་ནི།།རིང་དུ་མི་གནས་ཚེ་འདིའི་ཕྱིར།།མཁས་པས་སྡིག་པར་ཡོང་མི་སྤྱོད།།དེ་འབྲས་ངན་འགྲོའི་སྡུག་བསྔལ་འབྱུང་།།དགེ་བཅུ་ཚུལ་ཁྲིམས་དག
བྱ་ཞིང་།།སོ་སོར་ཐར་པའི་སྡོམ་དག་ཀྱང་།།ཅི་ནུས་རིམ་གྱིས་དག་པར་བསྲུང་།།དེ་ནི་འཕགས་ནོར་ཀུན་གྱི་རྒྱུ།།མང་ཐོས་ནོར་ཡིན་དེ་ལྡན་བྱ།།ཚུལ་ཁྲིམས་ནོར་ཉམས་གྱུར་པ་བཞིན།།མང་ཐོས་ནོར་ལས་ཉམས་པའི་མི།།ཕྱི་ཕྱིར་འགྱོད་པར་གདོན་མི་ཟ།།རང་ལ་ང་རྒྱལ་
གཞོམ་པ་དང་།།ཆོས་སྨྲ་བ་ལའང་གུས་པར་བྱ།།ཐེག་ཆེན་ཆོས་སྒོར་འཇུག་འདོད་པས།།མུན་སེལ་གདུང་བ་ཞི་བྱེད་པ།།ཉི་ཟླ་ལྟ་བུའི་བྱང་ཆུབ་སེམས།།བསྐལ་པར་འབད་པས་སྐྱེ་ཡང་རུང་།།དང་པོར་དེ་བསྐྱེད་རབ་སྦྱངས་པས།།རི་རབ་ལྟ་བུར་བརྟན་པར་བྱ།།དེ་བསྐྱེད
སྦྱོང་བར་འདོད་པ་ཡིས།།བྱམས་སོགས་ཚངས་པའི་གནས་བཞི་པོ།།འབད་པས་རིང་དུ་བསྒོམས་བྱས་པས།།ཆགས་དང་ཕྲག་དོག་སྤང་བྱ་ཞིང་།།ཡང་དག་ཆོ་ག་བྱས་པས་སྐྱེ།།བག་ཡོད་ཆོས་ལས་ཉམས་པའི་མི།།ཆོས་ཀུན་ལས་ནི་ཉམས་པར་འགྱུར།།ཆོས་དེ་རྣལ
འབྱོར་ཉིད་དུ་བྱ།།བུ་གཅིག་ཕ་མས་བུ་བསྲུང་དང་།།ཞར་པ་མིག་གཅིག་མིག་བསྲུང་དང་།།ལམ་ཞུགས་རྣམས་ཀྱིས་དེད་དཔོན་དང་།།སྨན་ཤིང་ཆེན་པོའི་འབྲས་བུ་ལྟར།།བག་ཡོད་སེམས་ཀྱིས་སེམས་དེ་བསྲུང་།།སེམས་དེ་བྱང་ཆུབ་རྩ་བར་གསུངས།།བྱང་ཆུབ་སེམས་དཔའི
སྤྱོདསྤྱོད་ད་པ་པཡི།།དཀྱིལ་འཁོར་དག་ནི་ཐམས་ཅད་ཀྱང་།།བྱང་ཆུབ་སེམས་ཀྱི་མཐུ་ལས་བྱུང་།།སེམས་མཆོག་དེ་དང་མི་ལྡན་པས།།སྦྱིན་ནས་ཤེས་རབ་པར་དག་གི།སྤྱོད་པ་དྲུག་ལ་སློབ་བྱེད་ཀྱང་།།རྟེན་དང་བྲལ་བ་ཉིད་ཀྱི་ཕྱིར།།ཕ་རོལ་ཕྱིན་པའི་མིང་ཡང་མེད།།ཉན་ཐོས

བབསེ་རུའི་དྲུག་པོ་བཞིན།།བསོད་ནམས་ཐམས་ཅད་སྡུད་པ་ཡི།།ཏིང་འཛིན་སེམས་དེ་མ་སྐྱེས་ན།།བསམ་གཏན་བཞི་དང་གཟུགས་མེད་བཞི།།ཏིང་འཛིན་ལན་མང་ཐོབ་གྱུར་ཀྱང་།།སྲིད་པའི་མཚོ་ལས་བརྒལ་མི་ནུས།།བྱང་ཆུབ་སེམས་ཀྱི་བཞོན་པ་ལ།།བརྟེན་ནས་འཆི་བ་རྗེས་དྲན་གྱི།།།
ལྕག་ནི་ཡང་དང་ཡང་བརྡེག་ཅིང་།།སྲིད་ལམ་འཇིགས་པ་ཆེ་བ་ཡི།།ལམ་འདི་མྱུར་དུ་འདའ་བྱས་ལ།།འཇིགས་མེད་སངས་རྒྱས་སར་ཕྱིན་བྱ།།སྐྱབས་འགྲོ་ལྷག་པའི་ཚུལ་ཁྲིམས་དང་།།སྨོན་པའི་གཞི་ལ་གནས་པ་ཡིས།།སེམས་དཔའི་སྡོམ་པ་རབ་བཟུང་ཞིང་།།ཕ་རོལ་ཕྱིན།།
དྲུག་ལ་སོགས་པ།།སེམས་དཔའི་སྤྱོད་པ་ཐམས་ཅད་ལ།།ཅི་ནུས་རིམ་གྱིས་ཚུལ་བཞིན་སྤྱད།།འཇུག་པའི་སྤྱོད་པ་གཙོར་སྟོན་པའི།།མདོ་སྡེ་ལྟ་ཞིང་བསྟན་བཅོས་མཉན།།ཆོས་ཀྱིས་མི་ངོམས་མཚོ་འདྲའི་མི།།རིན་ཆེན་ནོར་བུའི་རྒྱ་མཚོ་བཞིན།།ཡོན་ཏན་ཀུན་འབྱུང་འབྱུང
གནས་དག།ཐེག་ཆེན་གཞུང་ལས་བསྔགས་པ་ཡི།།བཤེས་གཉེན་རིང་དུ་ཚུལ་བཞིན་བསྟེན།།རྒྱ་མཚོ་ཆེན་པོར་ཆུ་བོ་བཞིན།།དེ་ཡི་རྟེན་ལ་ཡོན་ཏན་འདུ།།སེམས་དཔའི་སྤྱོད་པ་དེ་མཁས་འགྱུར།།སེམས་དཔའི་སྤྱོད་པ་ཆེ་བ་ལ།།དད་པ་ཤིན་ཏུ་བརྟན་པར་བྱ།།བག
ཡོད་དྲན་དང་ཤེས་བཞིན་དུ།།ཚུལ་བཞིན་ཡིད་ལ་བྱེད་པ་ཡིས།།ཀུན་ནས་ཉོན་མོངས་དམིགས་པ་ལ།།རང་སེམས་ཡིན་པ་ཕྱིར་བཟློག་སྟེ།།སངས་རྒྱས་ཆོས་ཀྱི་དམིགས་པ་ལ།།རྟག་ཏུ་གཞག་པ་ཉིད་དུ་བྱ།།དེ་ལྟར་སློབ་པའི་རྒྱལ་སྲས་གང་།།དེ་ཡི་སྤྱོད་ལམ་ཉམས་མི
འགྱུར།།དགེ་བའི་བཤེས་ཀྱིས་གདམས་པ་བཞིན།།རྩོམ་པ་དག་ནི་ཐམས་ཅད་ཀུན།།ཐེག་ཆེན་གཞུང་དང་བསྟུན་ཏེ་བརྩམ།།གྲོས་ཀྱི་ཕུགས་ནི་ཆོས་ལ་གཏད།།ཆོས་དང་འགལན་གང་ཡང་སྤང་།།ཆོས་དང་མཐུན་པའི་སྤྱོད་པ་སྤྱད།།བློ་ལྡན་གང་ཞིག་རྩོམ་པ་ཀུན།།ཆོས
གགཙོར་བྱེད་པ་དཔལ་ལྡན་པ།།དེ་ལ་འདི་དང་གཞན་དུ་ཡང་།།བདེ་བར་འགྱུར་བར་ཐེ་ཚོམ་མེད།།ཐོས་པ་ཉུང་དང་འཁོར་སྤངས་ཤིང་།།བས་མཐའ་དགོན་པར་གནས་པར་བྱ།།ཞི་བ་དང་ནི་དུལ་བ་ཡི།།སྦྱོར་བ་དེ་ལ་བརྩོན་འགྲུས་བརྩམ།།ཁྱིམ་ནི་གང་ལའང་མི་བལྟ་ཞིང་།།

གཞན་སྐྱོན་མི་བརྟག་རང་སྐྱོན་བལྟ།།གཞན་གྱི་སྙིང་ལ་མི་འབབ་པའི།།ཚིག་ཀྱང་མཁས་པས་རིང་དུ་སྤང་།།འདི་དག་དང་ལྡན་རྒྱལ་སྲས་གང་།།ཕྱི་མཐའི་དུས་སུ་མི་ཉམས་པར།།བདེ་བར་ཐར་ཞེས་གྲུབ་པས་གསུངས།།གཞན་བརྙས་ཁྱད།།
དུ་གསོད་ཅིང་སྨོད།།དེ་ཡིས་བདག་ཉིད་ཉམས་པར་འགྱུར།།ཀུན་ལ་སྟོན་པའི་འདུ་ཤེས་སྦྱང་།།ཆོས་སྒོར་ཞུགས་དང་རྒྱལ་སྲས་ལ།།ཁྱད་པར་དུ་ཡང་བློ་དེ་སྦྱང་།།རབ་བྱུང་འཆིང་བ་དམ་པོ་གང་།།རྙེད་པ་དང་ནི་བཀུར་སྟི་སྟེ།།དེ་ཡི་གཞི་ལ་ཆགས་པ་སྤང་།།འཆིང་བ་དེ་ལས
གྲོལ་བ་གང་།།མེ་ཡི་ནང་གི་པདྨ་བཞིན།།མཁས་པའི་ངོ་མཚར་གནས་སུ་འགྱུར།།རབ་ཏུ་བྱུང་བའི་སྒྲུབ་པ་པོས།།སངས་རྒྱས་ཆོས་ཀུན་འབྱུང་བའི་རྒྱུ།།འཕགས་པའི་རིགས་བཞི་ལ་གནས་པས།།འདོད་པ་ཆུང་ཞིང་ཆོག་ཤེས་བྱ།།སྦྱངས་པའི་ཡོན་ཏན་བཅུ་གཉིས་ལ།།
དེ་ཡིས་བསླབ་པར་ཐུབ་པས་གསུངས།།ཡོ་བྱད་བསྙུངས་པ་ལ་གནས་ཤིང་།།ཡོངས་སུ་འཛིན་པ་ཐམས་ཅད་ལ།།རྒྱབ་ཀྱིས་ཕྱོགས་ཏེ་གནས་པར་བྱ།།རྒྱུས་མེད་ཡུལ་དུ་གྲོང་རྒྱུ་ཞིང་།།བྱ་བཞིན་འཚོ་བ་འཕྲལ་བཙལ་བྱ།།རང་སེམས་སྦྱོང་བ་ལྷུར་ལེན་པ།།ངོ་མཚར་ཐུབ་པའི་མདོ
ལས་གསུངས།།གདུལ་དཀའི་སེམས་རྒྱུད་ཡན་བཏང་ནས།།གྲོགས་སོགས་འཇིག་རྟེན་ནོར་གྱི་ཕྱིར།།ཉིན་མཚན་གྱི་ནི་དུས་ཀུན་དུ།།རྩོད་པ་སློབ་ཕྱིར་རྩོད་པ་སྦྱང་།།ཉན་བཤད་ལ་སོགས་ཆོས་ལ་འཇུག།ཚེ་འདི་དོན་མེད་མྱུར་དུ་འདའ།།མཆོག་གི་ལམ་ལས་དེ་ཉམས
འགྱུར།།འཆི་བདག་ཉེ་བར་གྱུར་པའི་ཚེ།།འགྱོད་པས་དེ་རྒྱུད་གདུང་བར་འགྱུར།།འཇིག་རྟེན་ཆོས་ལ་མཉམ་སེམས་བསླབ།།དེ་ཡིས་བྱིས་པ་སླུ་བར་བྱེད།།འཇིག་རྟེན་གང་གི་བློ་ལ་ཡང་།།བདག་གི་མིང་ཡང་མི་གནས་ཤིང་།།བདག་གི་ལུས་ཀྱི་རུས་པའི་རྡུལ།།ཤིན་ཏུ
ཕྲབྲའང་འཇིག་རྟེན་ན།།གནས་པར་མི་འགྱུར་དེ་དུས་འབྱུང་།།དེ་ཚེ་རྙེད་དང་བཀུར་སྟི་དང་།།གྲོགས་སོགས་མེད་འཇིགས་སྨོས་ཅི་དགོས།།དེ་ཚེ་བདག་ལ་གང་ཕན་པ།།བློ་དང་ལྡན་པས་སྤྱད་པ་འཐོབ།།ལས་དང་པོ་ཡི་གང་ཟག་གིས།།ལུས་དབེན་པ་ལ་མ་བརྟེན་པར།།སེམས་དབེན།

རྙེད་པར་དཀའ་བའི་ཕྱིར།།འདྲེ་སྤངས་ནགས་སུ་གནས་པར་བྱ།།འདྲེས་པས་འདྲིས་ཤིང་ཆགས་པར་བྱེད།།དེ་ཡིས་འཁོར་བའི་འཁོར་ལོ་སྐོར།།དེ་ལྟར་འདྲེ་བ་སྤང་བ་ལ།།རྟག་ཏུ་བག་དང་ལྡན་པར་བྱ།།གཉིད་ལ་དགའ་སྤང་ཆོས་ཀུན་ཕྱིར།།དེར་གནས་དེ་ཡིས་བརྩོན་
འགྲུས་བརྩམ།།དེ་ཡིས་ཆོས་ཀུན་རྫོགས་པར་བྱེད།།དྲན་པ་ཉེར་བཞག་བཞི་སྒོམ་ཞིང་།།ཕྱིན་ཅི་ལོག་བཞི་རབ་ཏུ་སྤང་།།སྨྲ་ལ་དགོད་སྤང་དོན་བསམ་བྱ།།བུ་རམ་ཤིང་ཤུན་སྙིང་པོ་ཅི་ཡང་མེད།།དགའ་བར་བྱ་བའི་རོ་ནི་ནང་ན་འཇུག།ཤུན་པ་ཟོས་པའི་མིས་ནི་བུ་རམ་རོ།།ཞིམ་
པོ་རྙེད་པར་ནུས་པ་མ་ཡིན་ནོ།།ཤུན་པ་དེ་བཞིན་འདི་ལ་སྨྲབ་སྟེ།།རོ་ལྟ་བུ་ནི་འདི་ལ་དོན་སེམས་ཡིན།།དེ་ལྟ་བས་ན་མི་རིགས་རྣམ་སྤངས་ཏེ།།རྟག་ཏུ་བག་ཡོད་གྱིས་ལ་དོན་སོམས་ཤིག།ནམ་མཁའི་མཐའ་ཀླས་སེམས་ཅན་གྱི།།ཆེད་དུ་གོ་བགོས་རིག་མཛོད་ལ།།འགའ་ཡི་།
ཆེད་དུ་བསྒྲུབ་པ་ཡི།།སྤྱོད་པ་དག་ལས་ཉམས་མི་བྱ།།འཁོར་དང་རྙེད་པ་བཀུར་སྟི་དང་།།གྲགས་པ་འདོད་པའི་བློ་བསྐྱེད་ནས།།སྨྲ་ལ་དགའ་བའི་སེམས་བྱུང་ན།།སྒྲུབ་པའི་བར་ཆད་བྱེད་པའི་གདོན།།རང་གི་སེམས་དེ་ཡིན་རིག་མཛོད།།མཛའ་བཤེས་ལ་སོགས་གང་ལ་ཡང་།།།
གགཅེས་དགས་མཁོ་བ་ཆུང་བར་བྱ།།མཁོ་བའི་སྒོ་ནས་ཉམས་འགྱུར་ཞིང་།།ཆོས་ལའང་བར་ཆད་མང་དུ་འབྱུང་།།ལས་ལ་དགའ་བ་རབ་སྤངས་ཏེ།།གདུལ་དཀའི་སེམས་གདུལ་དགེ་བ་སྤྱད།།སྤྲོས་ལ་དགའ་བ་རབ་སྤངས་ཏེ།།བཟོད་ལ་ངེས་པས་བདག་ཉིད་བརྒྱན།།བཟོད
པཔའི་ཆེ་བ་དཔག་ཏུ་མེད།།རྙེད་དང་བཀུར་སྟི་ལ་སོགས་པའི།།ཆོས་དྲུག་ཉེས་པ་མཐོང་བར་བྱ།།སེམས་དཔའི་སྤྱོད་པ་གྲངས་མེད་ཀྱང་།།བསྡུན་ཐབས་དང་ཤེས་རབ་གཉིས།།ཐབས་དང་ཤེས་རབ་ཕ་མ་ཡིས།།སངས་རྒྱས་སྲས་ནི་སྐྱེད་པར་བྱེད།།བདེར་གཤེགས་སྲས་ནི
དོན་གཉེར་བས།།ཐབས་དང་ཤེས་རབ་ཕ་མ་ཡི།།སྲུབ་པ་འདི་གཉིས་འབྲེལ་པར་བྱ།།སྒྲུབ་པ་འདི་གཉིས་བྲལ་གྱུར་ན།།སངས་རྒྱས་སྲས་སྐྱེད་མི་ནུས་ཏེ།།སྐྱེས་པ་དང་ནི་བུད་མེད་དག།གཅིག་ལ་གཅིག་ནི་ཟླ་མེད་བཞིན།།གང་ཕྱིར་ཡ་བྲལ་འཆིང་བར་གསུངས།།ཆོས

༄༅ཀུན་རྩ་བ་རབ་བརྟན་པའི།།འདུན་པ་རྟག་ཏུ་བསྒོམ་བྱ་ཞིང་།།ཟླ་བ་ཡར་གྱི་ངོ་བཞིན་དུ།།སྒྲུབ་བློ་རྟག་ཏུ་འཕེལ་བར་འགྱུར།།སྟོབས་དང་ལྡན་པ་ཉིད་དུ་བྱ།།སྒྲུབ་པའི་བློ་ནི་འཕེལ་གྱུར་ན།།བརླན་ལྡན་རི་རྩེའི་རྩྭ་ཤིང་བཞིན།།སྒྲུབ་པ་འཕེལ་
པར་གདོན་མི་ཟ།།སྒྲུབ་བློ་སྟོབས་དང་ལྡན་གྱུར་ན།།སྤྱོད་པའི་ཁུར་ལྕི་ཡུན་རིང་དུ།།ཁུར་ཡང་སྐྱོ་ཞིང་ངལ་མི་འགྱུར།།ཆོས་སྤྱོད་རྣམ་པ་བཅུ་ལ་སོགས།།ཚོགས་བསགས་སྒོ་ནི་ཐམས་ཅད་ནས།།ཚོགས་གཉིས་བསགས་པ་ལྷུར་བླང་བྱ།།སློབ་པའི་དུས་ན་ཆེ་བ་གང་།།དེ་
ཡི་རྟེན་ལ་ཆོས་ཀུན་སྐྱེ།།སེམས་ཅན་དོན་ལ་མཐུ་ལྡན་འགྱུར།།སྐུ་དང་ཡེ་ཤེས་འབྲས་བུ་འབྱུང་།།ཐབས་དང་ཤེས་རབ་སྙིང་པོ་གང་།།ཞི་གནས་ལྷག་མཐོང་རྣལ་འབྱོར་བསྒོམ།།འཇིག་རྟེན་འདས་དང་འཇིག་རྟེན་གྱི།།ཆོས་ཀུན་དེ་ཉིད་འབྲས་བུར་གསུངས།།མངོན་ཤེས་མཐུ
དང་ལྡན་པ་དང་།།ཟག་མེད་ལམ་ནི་བསྐྱེད་པའི་ཕྱིར།།དང་པོར་ཞི་གནས་བསྐྱེད་པར་བྱ།།ཞི་གནས་ཚོགས་ནི་ཉམས་པ་ཡིས།།རིང་དུ་འབད་ཀྱང་འགྲུབ་མི་འགྱུར།།ཏིང་འཛིན་ཚོགས་ལ་ལེགས་པར་བསླབ།།ཏིང་འཛིན་གནོད་པ་ཀུན་སྤངས་ཏེ།།མཐུན་པའི་དམིགས་པ་
གང་ཡིན་ལ།།སྤང་བའི་འདུ་བྱེད་བརྒྱད་ལྡན་པར།།མེ་དོན་གཉེར་བས་གཙུབ་ཤིང་ལྟར།།ཆགས་པའི་རླན་དང་བྲལ་བ་ཡིས།།རྟག་ཏུ་རྒྱུན་ལྡན་གུས་པར་བསྒོམ།།ཉོན་མོངས་གཡུལ་ལས་རྒྱལ་བྱའི་ཕྱིར།།ཞི་གནས་ལ་བརྟེན་ལྷག་མཐོང་བསྒོམ།།ལྷག་མཐོང་གྲུབ་པར་
གྱུར་པ་ཡིས།།མཉམ་གཞག་ལངས་པའི་དུས་དག་ཏུ།།སྒྱུ་མའི་དཔེ་བརྒྱད་ལྟ་བུར་ནི།།ཆོས་ཀུན་ལྟ་བ་གོམས་བྱས་པས།།རྗེས་ཀྱི་རྟོག་པ་སྦྱང་བ་དང་།།ཐབས་ལ་སློབ་པ་གཙོ་བོར་བྱ།།མཉམ་པར་གཞག་པའི་དུས་དག་ཏུ།།ཞི་གནས་ལྷག་མཐོང་ཆ་མཉམ་ཞིང་།།དེ་རྒྱུན་རྟག།
ཏུ་གོམས་པར་བྱ།།དེ་ལྟར་ཚུལ་བཞིན་བསླབས་པའི་མཐུས།།དྲོད་སོགས་ངེས་འབྱེད་བཞི་ཐོབ་ནས།།ས་བཅུའི་ཡེ་ཤེས་རིམ་གྱིས་སྐྱེ།།དེ་ཡིས་མྱུར་དུ་དེ་འཚང་རྒྱ།།ནོར་བུ་བཞིན་དུ་གཞན་གྱི་དོན།།ལྷུན་གྱིས་གྲུབ་པར་དེ་བྱེད་འགྱུར།།ཤིན་ཏུ་བསྡུས་ན་གོ་མི་འགྱུར།།ཤིན

ཏུ་སྤྲོས་ན་གཟུང་མངས་འགྱུར།།བློ་དང་ལྡན་པས་ལེགས་སྤྱད་ན།།།གོ་བའི་ཚད་དུ་བདག་གིས་གདམས།།བདག་གི་བླ་མ་ཡོན་ཏན་མང་མངའ་རྒྱ་མཚོ་ཆེ་དང་མཚུངས།།འཇིག་རྟེན་ཆོས་ལ་མི་གཟིགས་ཉིད་གཞན་དོན་ཕྱིར་སྒྲུབ་པ་སྙིང་པོར་མཛད།།འཇིག་རྟེན་མ་རིག་གིས་ལོང་ཤེས་ར
མིག་འབྱེད་མཐུ་མང་འདུམ་ཡིས།།གདམས་པའི་དོན་དང་གཙུག་ལག་བསྟན་བཅོས་ལས་བཤད་བསྒྲུབ་དགོས་ཞེས།།གཞན་ལ་ཕན་པ་འབྱུང་སྲིད་བསམས་ནས་ཡི་གེར་བསྡུས་པ་ཡིན།།དད་དང་ཤེས་རབ་ནོར་ལྡན་སྒྲུབ་པ་སྙིང་པོར་བྱེད་འདོད་གང་།།ཐེག་ཆེན་ལམ་གྱི་སྒྲུབ་ཐབས་ཡང་དག
ཡི་གེར་བསྡུས་འདི་ལ།།གལ་ཏེ་མོས་པ་ཡོད་སྲིད་འདི་བཞིན་བྱས་ན་རང་གཞན་དོན་དུ་འགྱུར།།ཐེག་པ་ཆེན་པོའི་ལམ་གྱི་སྒྲུབ་ཐབས་ཡི་གེར་བསྡུས་པ།སློབ་དཔོན་ཆེན་པོ་དཔལ་མར་མ་མཛད་ཡེ་ཤེས་ཀྱི་ཞལ་སྔ་ནས་མཛད་པ་རྫོགས་སོ།།རྒྱ་གར་གྱི་མཁན་པོ་དེ་ཉིད་དང་།
ལོ་ཙཱ་བ་དགེ་སློང་དགེ་བའི་བློ་གྲོས་ཀྱིས་བསྒྱུར་ཅིང་ཞུས་ཏེ་གཏན་ལ་ཕབ་པའོ།།